Rail Roko Andolan Updates: राकेश टिकैत बोले- एजेंसियों की देखरेख में सिंघु बॉर्डर की घटना करवाई गई
उत्तर प्रदेश के लखीमपुर खीरी में हुई हिंसा के संबंध में केंद्रीय मंत्री अजय मिश्रा को बर्खास्त करने तथा गिरफ्तार करने की मांग को लेकर पंजाब और हरियामा में कई जगहों पर किसान छह घंटे के ‘रेल रोको’ आंदोलन के तहत रेल की पटरियों पर बैठ गए हैं। रेलवे के एक अधिकारी ने बताया कि प्रदर्शनकारियों ने फिरोजपुर मंडल के चार प्रखंड (सेक्शन) अवरुद्ध कर दिए। फिरोजपुर शहर में फिरोजपुर-फाजिल्का प्रखंड और मोगा के अजितवाल में फिरोजपुर-लुधियाना प्रखंड बाधित हैं।
नई दिल्ली. लखीमपुर खीरी में हुई घटना के मामले में आज किसान संगठनों ने मोदी सरकार में राज्यमंत्री अजय मिश्रा की बर्खास्तगी और गिरफ्तारी की मांग को लेकर 'रेल रोको' आंदोलन कर रहे है। आंदोलनकारी किसान पंजाब और हरियाणा में कई जगहों पर ट्रैक पर बैठ गए हैं। किसान संगठनों के अनुसार, 'रेल रोको' अभियान छह घंटे तक चलेगा और शाम चार बजे इसे समाप्त कर दिया जाएगा। इस दौरान उत्तर भारत में कई जगहों पर रेल यातायात प्रभावित होना तय है। किसान नेता राकेश टिकैत ने कहा है कि रेल रोको आंदोलन अलग-अलग ज़िलों में अलग-अलग जगह होगा। पूरे देश में वहां के लोगों को पता रहता है ​कि हमें कहां ट्रेन रोकनी है। भारत सरकार ने अभी हमसे कोई बात नहीं की है। आज किसानों के इस प्रदर्शन से जुड़े तमाम अपडेट्स हमारे इस लाइव अपडेट पेज पर पा सकेंगे।